rejauldu/bengali-wikipedia huggingface dataset:
ডান|থাম্ব লাস ভেগাস প্রাইড ফেস্টিভ্যাল হল লাস ভেগাস, নেভাদায় এলজিবিটিকিউ সম্প্রদায়ের উদ্দেশ্যে আয়োজিত একটি বার্ষিক গৌরব পদযাত্রা। এই উৎসব সাউদার্ন নেভাডা অ্যাসোসিয়েশন অফ প্রাইড  নামক সংস্থা দ্বারা পরিচালিত হয়।  লাস ভেগাস প্রাইড ফেস্টিভ্যাল উৎসব প্রতি বছর অক্টোবর মাসে সানসেট পার্কে অনুষ্ঠিত হয়।  প্রথম দিকে এই উৎসবটি বছরের মে এবং জুন মাসে অনুষ্ঠিত হত, কিন্তু মৌসুমী তাপ ও আবহাওয়ার প্রভাবের কারনে অনুষ্ঠানের আয়োজন করতে অসুবিধা হতে থাকে। তাই আয়োজকরা ঠিক করে যে অনুষ্ঠানের সময় পরিবর্তন করা হবে। পরে মে-জুন মাসের বদলে অক্টোবরে এই অনুষ্ঠান অনুষ্ঠিত হত থাকে।   সাউদার্ন নেভাডা অ্যাসোসিয়েশন অফ প্রাইড  সংস্থা প্রতি বছর বৃহত্তর লাস ভেগাস প্রাইড ফেস্টিভ্যালের  অংশ হিসাবে এই পদযাত্রার আয়োজন করে। এছাড়াও সংস্থাটি অন্যান্য অনেক অনুষ্ঠানের আয়োজন করে; যার মধ্যে রয়েছে পুল পার্টি, পর্বত আরোহন, বক্তৃতা সভা, ইত্যাদি।    ইতিহাস  প্রথম লাস ভেগাস প্রাইড ফেস্টিভ্যাল উৎসবটি ১৯৮৩ সালে অনুষ্ঠিত হয়েছিল এবং অনুমান করা হয় যে প্রায় ২০০ জন লোক এতে অংশগ্রহণ করেছিলেন। "28th annual Las Vegas Pride celebration is underway". 16 September 2011.  ২০১৭ সালের উৎসবে  ২৫,০০০ এরও বেশি অংশগ্রহণকারী যোগ দিয়েছিলেন।  সেবছর লাস ভেগাসের গণহত্যার ৫৮ জন নিহতের স্মরণে এই অনুষ্ঠান অনুষ্ঠিত হয়েছিল।  ২০১৮ সালের কুচকাওয়াজ ছিল ৩৫তম বার্ষিক উৎসব। এই উৎসবে বার্ষিক রাত্রিকালীন কুচকাওয়াজের আয়োজন করা হয়েছিল।    বিতর্ক  ২০১৭ সালের উৎসবে একটি বিতর্কিত কুপন বিতরণ করা হয়েছিল। এই‌ কুপনে লেখা ছিল "¿Homo estás?"()। এলজিবিটিকিউ সম্প্রদায়ের অনেকেই এটিকে অপমানজনক হিসেবে ব্যাখ্যা করেছিলেন।   আরও দেখুন নেভাদায় এলজিবিটিকিউ অধিকার   তথ্যসূত্র    বহিঃসংযোগ   বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন বিষয়শ্রেণী:১৯৮৩-এ নেভাদায় প্রতিষ্ঠিত বিষয়শ্রেণী:নেভাদায় এলজিবিটিকিউ সম্পর্কিত ঘটনা বিষয়শ্রেণী:মার্কিন যুক্তরাষ্ট্রে গৌরব পদযাত্রা বিষয়শ্রেণী:১৯৮৩ সালে প্রতিষ্ঠিত পুনরাবৃত্ত ঘটনা
আল-খানকাহ আল-সালাহিয়া মসজিদ (, ) চার্চ অব দ্য হলি সেপালচারের উত্তরে জেরুজালেম'র পুরনো শহরের খ্রিস্টান মহল্লায় অবস্থিত।   ইতিহাস  মসজিদটি জেরুসালেমের ল্যাটিন পেট্রিয়ার্কের প্রাক্তন প্রাসাদের স্থলে অবস্থিত। ১১৮৭ সালে সালাহউদ্দিন এর কাছে জেরুসালেমের ক্রুসেডরগণের আত্মসমর্পণের পর এটি একটি মসজিদে পরিণত করা হয়। এর মিনারটি ১৪১৭ সালে নির্মিত হয়েছিল।Winter, Dave & Matthews, John. Israel Handbook, p. 147. Footprint Travel Guides, 1999. Moudjir ed-dyn, 1876, p. 169   হলি সেপালচারের পার্শ্ববর্তী দুই মসজিদ  এই মসজিদের মিনারের অনুরূপ, হলি সেপালচার গির্জার অপর পার্শ্বে অবস্থিত উমর মসজিদে প্রায় অভিন্ন একটি মিনার রয়েছে। দুটি মিনার স্পষ্টতই একটি জোড়া হিসাবে নির্মিত হয়েছিল; দুটি মিনারকে সংযোগকারী রেখা গির্জার ভিতরে যিশুর সমাধির দরজাকে ছেদ করে এবং মিনারগুলি সেই দরজা থেকে সমদূরত্বে অবস্থিত ও মিনারদ্বয়ের ভূমি ভিন্ন উচ্চতার হওয়া সত্ত্বেও তাদের শীর্ষদ্বয়ের উচ্চতা সমান। মার্ফি-ও'কনর এর মতে মামলুক শাসকদের হয়তো "দ্য হলি সেপালচারকে 'অকার্যকর' করার" উদ্দেশ্য ছিল, যেহেতু ইসলাম ঈসার ক্রুশবিদ্ধকরণ এবং মৃত্যুর ধারণাকে সমর্থন করে না।   চিত্রশালা    তথ্যসূত্র    আরও পড়ুন     (pp. 87−91)   (pp. 517−518)     বহিঃসংযোগ   আল-খানকাহ আল-সালাহিয়া   আল-খানকাহ আল-সালাহিয়া   বিষয়শ্রেণী:মামলুক স্থাপত্য বিষয়শ্রেণী:জেরুসালেমের মসজিদ বিষয়শ্রেণী:উদ্ধৃতি শৈলীতে আরবি ভাষার উৎস (ar) বিষয়শ্রেণী:উদ্ধৃতি শৈলীতে ফরাসি ভাষার উৎস (fr) বিষয়শ্রেণী:আইয়ুবীয় রাজবংশ কর্তৃক গির্জা থেকে রূপান্তরিত মসজিদ
ইউক্রেনীয় প্রিমিয়ার লিগ (; এছাড়াও ইউক্রেইনস্কা প্রিমিয়ার লিহা অথবা ইউপিএল নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি ইউক্রেনীয় পেশাদার লিগ। এই লিগটি ইউক্রেনীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। ইউক্রেনীয় ফুটবল এসোসিয়েশন দ্বারা পরিচালিত ইউক্রেনীয় প্রিমিয়ার লিগে সর্বমোট ১২টি ক্লাব প্রতিযোগিতা করে থাকে; যার মধ্য হতে চ্যাম্পিয়নস পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং অবনমন পর্ব শেষে পয়েন্ট তালিকার নিচের দিকের দলটি ইউক্রেনীয় প্রথম লিগে অবনমিত হয়।  ইউক্রেনীয় প্রিমিয়ার লিগের প্রতিটি মৌসুমের নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নস পর্বে প্রবেশ করে এবং নিচের দিকের ৬টি দল অবনমন পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে দুটি করে ম্যাচ খেলে। অবনমন পর্ব শেষে, নিচের ক্লাবটি স্বয়ংক্রিয়ভাবে ইউক্রেনীয় ফুটবল লিগ পদ্ধতির দ্বিতীয় স্তরে অবনমিত হয়। একই সাথে, ইউক্রেনীয় প্রথম লিগের চ্যাম্পিয়ন দল স্বয়ংক্রিয়ভাবে ইউক্রেনীয় প্রিমিয়ার লিগে উন্নীত হয়।   আরও দেখুন   ইউক্রেনীয় ফুটবল এসোসিয়েশন  ইউক্রেনীয় প্রথম লিগ  ইউক্রেনীয় কাপ   তথ্যসূত্র    বহিঃসংযোগ       সকারওয়ে-তে ইউক্রেনীয় প্রিমিয়ার লিগ   আরএসএসএসএফ.কমে ইউক্রেন - চ্যাম্পিয়নের তালিকা   রিয়াল ম্যানেজারে প্রাতিষ্ঠানিক ফ্যান্টাসি লিগ গেম     বিষয়শ্রেণী:ইউক্রেনের ফুটবল লিগ বিষয়শ্রেণী:ইউরোপের শীর্ষ স্তরের ফুটবল লিগ বিষয়শ্রেণী:১৯৯১-এ প্রতিষ্ঠিত ক্রীড়া লিগ বিষয়শ্রেণী:১৯৯১-এ ইউক্রেনে প্রতিষ্ঠিত
300px|right|thumb|। উপনিবেশবাদের কারণে স্পেনীয় ভাষা এবং পর্তুগিজ ভাষা বর্তমানে দক্ষিণ আমেরিকার দুইটি প্রধান ভাষা। তবে সারা মহাদেশ জুড়ে ১ কোটিরও বেশি লোক স্থানীয় আদিবাসী আমেরিকান ভাষাগুলিতে কথা বলেন। ভাষাগুলির বেশির ভাগই গহীন জঙ্গলে স্বল্প সংখ্যক সদস্যবিশিষ্ট বিভিন্ন গোত্রের মধ্যে প্রচলিত। এগুলির মধ্যে খুব কম সংখ্যক ভাষাই পূর্ণাঙ্গভাবে বর্ণিত হয়েছে। অনেকগুলি ভাষা বিলুপ্তির পথে।  কারিব, আরাওয়াক ও টুপি দক্ষিণ আমেরিকার তিনটি প্রধান ভাষাপরিবার। কারিব ভাষাগুলি আমাজন নদীর উত্তরের অঞ্চলটির মূলত পূর্ব অংশে প্রচলিত। আরাওয়াক ভাষাগুলি আমাজনের উত্তর-পশ্চিমে ও দক্ষিণে প্রচলিত; এগুলি এককালে ক্যারিবীয় দ্বীপপুঞ্জেও প্রচলিত ছিল। টুপি পরিবারের ভাষাগুলি আমাজন নদীর দক্ষিণে অবস্থিত ব্রাজিলীয় এলাকাগুলিতে এবং প্যারাগুয়েতে প্রচলিত। গুয়ারানি নামের একটি টুপি ভাষাকে প্যারাগুয়ের জাতীয় ভাষা হিসেবে গ্রহণ করা হয়েছে।  দক্ষিণ আমেরিকার সবচেয়ে বেশি সংখ্যক বক্তাবিশিষ্ট স্থানীয় ভাষাটি হল কেচুয়া ভাষা। এটির বংশগতি নির্ণয় করা যায়নি। পার্শ্ববর্তী আইমারা ভাষার সাথে এর বংশগতিক সম্পর্ক আছে বলে মনে করা হয়। কেচুয়া ভাষাটি পেরুর কুজকো-কেন্দ্রিক প্রাচীন ইনকা সভ্যতার ভাষা ছিল। ইনকা সভ্যতার প্রসারের সাথে সাথে এটি বাইরে ছড়িয়ে পড়ে। বর্তমানে এটি পেরু ও বলিভিয়ার বেশির ভাগ অংশে প্রচলিত।  বিষয়শ্রেণী:দক্ষিণ আমেরিকা বিষয়শ্রেণী:মহাদেশ বা ভৌগোলিক অঞ্চল অনুযায়ী ভাষা বিষয়শ্রেণী:দক্ষিণ আমেরিকার ভাষা
সৈয়দ আলী রাজা আবিদী ( ; ৬ জুলাই ১৯৭২- ২৫ ডিসেম্বর ২০১৮) ছিলেন একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তানের জাতীয় পরিষদের সদস্য ছিলেন।   জন্ম ও প্রাথমিক জীবন  সৈয়দ আলী রাজা আবিদী ৬ জুলাই ১৯৭২ সালে পাকিস্তানের করাচিতে জন্মগ্রহণ করেন। তার পিতা সৈয়দ ইখলাক হুসেন আবিদী।   রাজনৈতিক ও কর্মজীবন  সৈয়দ আলী রাজা আবিদী ২০১৩ সালের পাকিস্তানের সাধারণ নির্বাচনে নির্বাচনী এলাকা এনএ -২৫১ (করাচি- ১৩) থেকে মুত্তাহিদা কওমি আন্দোলনের (এমকিউএম) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। তিনি ৮১,৬০০৩ ভোট পেয়ে পাকিস্তান তেহরিক-ই-ইনসাফের (পিটিআই) প্রার্থী রাজা আজহার খানকে পরাজিত করেছিলেন।  তিনি ২০১৩ সালের পাকিস্তানের সাধারণ নির্বাচনে এনএ -২৪৩ (করাচি পূর্ব -২) আসন থেকে এমকিউএম পাকিস্তানের প্রার্থী হয়ে জাতীয় পরিষদের আসনের হয়ে লড়ে পরাজিত হন। তিনি ২৪,০৮২ ভোট পেয়ে ইমরান খানের কাছে হেরেছিলেন।   মৃত্যু  সৈয়দ আলী রাজা আবিদী ২৫ ডিসেম্বর ২০১৮ সালে করাচিতে গুলিবিদ্ধ হয়ে মৃত্যুবরণ করেন।   আরও দেখুন    তথ্যসূত্র    বহিঃসংযোগ   বিষয়শ্রেণী:২০১৮-এ মৃত্যু বিষয়শ্রেণী:১৯৭২-এ জন্ম বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:মুহাজির ব্যক্তি বিষয়শ্রেণী:পাকিস্তানি রাজনীতিবিদ বিষয়শ্রেণী:করাচির রাজনীতিবিদ বিষয়শ্রেণী:গুপ্তহত্যার শিকার পাকিস্তানি রাজনীতিবিদ বিষয়শ্রেণী:মুত্তাহিদা কওমি আন্দোলনের রাজনীতিবিদ বিষয়শ্রেণী:পাকিস্তানে আগ্নেয়াস্ত্র দ্বারা মৃত্যু বিষয়শ্রেণী:২০১৮-এ গুপ্তহত্যার শিকার রাজনীতিবিদ বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ বিষয়শ্রেণী:মুত্তাহিদা কওমি মুভমেন্টের এমএনএ
নীরদাকান্ত লাহিড়ী চৌধুরী (১৭ জুলাই ১৯০০ - ১৪ সেপ্টেম্বর ১৯৪০) ছিলেন প্রখ্যাত বাঙালি সেতারবাদক।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৩৭০,   সংক্ষিপ্ত জীবনী  নীরদাকান্তের জন্ম ১৯০০ খ্রিস্টাব্দের ১৭ জুলাই  ব্রিটিশ ভারতের অধুনা বাংলাদেশের ময়মনসিংহের কালীপুরে। পিতা ছিলেন জমিদার প্রমদাকান্ত লাহিড়ী চৌধুরী। তার সঙ্গীত শিক্ষা শুরু হয় অগ্রজ জ্ঞানদাকান্তের কাছে। যিনি "বঙ্গীয় ভাতখণ্ডে" নামে সুপরিচিত ছিলেন। পরে ওস্তাদ এনায়েত খাঁর (১৮৯৪-১৯৩৮) শিষ্যত্ব গ্রহণ করে সেতার বাজনা শেখেন। তিনি ইমদাদখানি শৈলীর বিশিষ্ট ধারক ও বাহক হিসাবে ভারতীয় সঙ্গীত সমাজে খ্যাতি অর্জন করেন। ১৯৩৯ খ্রীষ্টাব্দে এলাহাবাদে অনুষ্ঠিত নিখিল ভারত সঙ্গীত সম্মেলনে তার সেতারবাদন উচ্চ প্রশংসিত হয়। তিনি আকাশবাণী কলকাতা বেতার কেন্দ্রের একজন নিয়মিত সঙ্গীতশিল্পী ছিলেন।  অতি অল্প বয়সে ১৯৪০ খ্রিস্টাব্দের ১৪ সেপ্টেম্বর নীরদাকান্তের প্রয়াণ ঘটে।  তথ্যসূত্র  বিষয়শ্রেণী:১৯০০-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:ময়মনসিংহ জেলার ব্যক্তি বিষয়শ্রেণী:বাঙালি সেতারবাদক বিষয়শ্রেণী:বাঙালি সঙ্গীতশিল্পী
ভিয়েনা আন্তর্জাতিক চলচ্চিত্র উৎসব, বা ভিয়েনালে হল অস্ট্রিয়ার ভিয়েনা শহরে অনুষ্ঠিত একটি আন্তর্জাতিক চলচ্চিত্র উৎসব। ১৯৬০ সাল থেকে প্রতি বছর অক্টোবর মাসে এই উৎসব অনুষ্ঠিত হয়। অস্ট্রিয়ার সবচেয়ে বড় আন্তর্জাতিক চলচ্চিত্র উৎসব, যেখানে গড়ে প্রতি বছর প্রায় ৯০,০০০ দর্শক হয়ে থাকে। এখানে তারকাদের উপস্থিতি, লাল গালিচা ও চলচ্চিত্রের বাজারের পাশাপাশি পরিশীলিত লেখনীসমৃদ্ধ, শৈল্পিক ধারার ও পরীক্ষামূলক চলচ্চিত্র প্রদর্শিত হয়। এই উৎসবের ভেন্যুসমূহ হল গার্টেনবাউকিনো, ইউরেনিয়া, মেট্রো-কিনো, ফিল্মমিউজিয়াম ও স্টাটকিনো। উৎসবের শেষভাগে ভিয়েনা চলচ্চিত্র পুরস্কার প্রদান করা হয়।  পরিচালক থাম্ব|200px|২০১৫ ভিয়েনালেতে স্যান্ডি পাওয়েলের সাথে প্রাক্তন পরিচালক হান্স হার্চ থাম্ব|200px|২০১৮ ভিয়েনালেতে বর্তমান পরিচালক ইভা সাঙ্গিওর্গি  ১৯৬০-১৯৬৮: সিগমুন্ড কেনেডি  ১৯৬৮-১৯৭৩: অটো ভ্লাদিকা  ১৯৭৩-১৯৮১: এডউইন জেবোনেক  ১৯৮১-১৯৮৬: এডউইন জেবোনেক ও হেলমুথ ডিমকো  ১৯৮৬-১৯৮৮: হেলমুথ ডিমকো  ১৯৮৮-১৯৯০: হেলমুথ ডিমকো ও ভেরোনিকা হাসকা  ১৯৯০-১৯৯৩: ভের্নার হের্ৎসগ ও রেইনহার্ড পাইকার  ১৯৯৩-১৯৯৫: উলফগ্যাং আইনবের্গার ও আলেকজান্ডার হরওয়াথ  ১৯৯৫-১৯৯৭: আলেকজান্ডার হরওয়াথ  ১৯৯৭-২০১৭: হান্স হার্চ  ২০১৭-২০১৮: ফ্রাঞ্জ শোয়ার্টজ (অন্তবর্তীকালীন)  ২০১৮-বর্তমান: ইভা সাঙ্গিওর্গি  পুরস্কার ভিয়েনালে প্রতিযোগিতাবিহীন চলচ্চিত্র উৎসব। তবে ভিয়েনালের অংশ হিসেবে ইন্টারন্যাশনাল ফিল্ম ক্রিটিকস অ্যাসোসিয়েশনের ফিপরেস্কি পুরস্কার, ভিয়েনা সিটির পৃষ্টপোষকতায় ভিয়েনা চলচ্চিত্র পুরস্কার, এর্স্টেব্যাংক মেরভের্ট চলচ্চিত্র পুরস্কার ও স্ট্যান্ডার্ড ভিয়েনালে দর্শক পুরস্কার প্রদান করা হয়।  ফিপরেস্কি - ১৯৩০ সালে প্রতিষ্ঠিত ইন্টারন্যাশনাল ফিল্ম ক্রিটিকস অ্যান্ড ফিল্ম জার্নালিস্ট অ্যাসোসিয়েশন অসংখ্য চলচ্চিত্র উৎসবে সাধারণত তরুণ পরিচালকদের প্রথম কাজের জন্য পুরস্কার প্রদান করে থাকে।  ভিয়েনা চলচ্চিত্র পুরস্কার - ভিয়েনালের অংশ হিসেবে ভিয়েনা সিটি কর্তৃক প্রদত্ত পুরস্কার। শ্রেষ্ঠ অস্ট্রিয় পূর্ণদৈর্ঘ্য চলচ্চিত্রের পুরস্কারের একটি বিশেষ জুরি পুরস্কারও প্রদান করা হয়।  স্ট্যান্ডার্ড ভিয়েনালে দর্শক পুরস্কার - স্ট্যান্ডার্ড ডিইআর স্ট্যান্ডার্ড ভিয়েনালে দর্শক পুরস্কার প্রদান করে। জুরি উৎসবে জমাকৃত চলচ্চিত্রের মধ্য থেকে একটি চলচ্চিত্র নির্বাচন করেন, যেটি অস্ট্রিয়ায় পরিবেশক পায়নি। যদি পুরস্কার বিজয়ী চলচ্চিত্রটি পরবর্তীকালে পরিবেশক পায়, তাহলে ডের স্ট্যান্ডার্ড পত্রিকায় বিনামূল্যে বিজ্ঞাপনের স্থান দিয়ে চলচ্চিত্রটির মুক্তিকে সমর্থন করে।  এর্স্টেব্যাংক মেরভের্ট চলচ্চিত্র পুরস্কার - ভিয়েনালে প্রদর্শিত অস্ট্রীয় চলচ্চিত্র প্রযোজনাকে স্বাধীন জুরি কর্তৃক এর্স্টেব্যাংক মেরভের্ট চলচ্চিত্র পুরস্কার প্রদান করা হয়। সমাপনী অনুষ্ঠানে পুরস্কার বিতরণী অনুষ্ঠিত হয়। পুরস্কার বিজয়ীকে নিউইয়র্কে দুই মাস কাটানোর সুযোগ দেওয়া হয়, সেখানে তারা তাদের নিজস্ব কাজের প্রদর্শনী করতে পারে।  তথ্যসূত্র  বহিঃসংযোগ    Film Festival Rathausplatz    বিষয়শ্রেণী:১৯৬০-এ প্রতিষ্ঠিত চলচ্চিত্র উৎসব বিষয়শ্রেণী:অস্ট্রিয়ার চলচ্চিত্র উৎসব বিষয়শ্রেণী:ভিয়েনার উৎসব বিষয়শ্রেণী:ভিয়েনার দর্শনীয় স্থান বিষয়শ্রেণী:পরীক্ষামূলক চলচ্চিত্র উৎসব বিষয়শ্রেণী:স্বল্পদৈর্ঘ্য চলচ্চিত্র উৎসব
পটাশিয়াম অ্যালুমিনিয়াম বোরেট (K2Al2B2O7) হল একটি আয়নিক যৌগ যা পটাশিয়াম আয়ন, অ্যালুমিনিয়াম আয়ন এবং বোরেট আয়নের সমন্বয়ে গঠিত। এর স্ফটিক গঠন অরৈখিক অপটিক্যাল বৈশিষ্ট্য প্রদর্শন করে। একটি অরৈখিক স্ফটিক K2Al2B2O7 (KABO) এর মধ্য দিয়ে ১০৬৪ ন্যানোমিটারের চতুর্থ হারমোনিক জেনারেশন (FGH) Nd: YAG লেজার বিকিরণ দ্বারা ২৬৬ ন্যানোমিটারের  অতিবেগুনী পাওয়া যেতে পারে।    তথ্যসূত্র   বিষয়শ্রেণী:স্ফটিক বিষয়শ্রেণী:অ্যালুমিনিয়াম যৌগ বিষয়শ্রেণী:পটাশিয়াম যৌগ বিষয়শ্রেণী:ইবিআই উৎস ছাড়া নিবন্ধ বিষয়শ্রেণী:বোরেট
জীবাশ্ম বংশাণুবিজ্ঞান (Paleogenetics) হল প্রাচীন জীবদেহের অবশেষ থেকে সংরক্ষিত বংশাণুগত উপাদান পরীক্ষানিরীক্ষার মাধ্যমে অতীত নিয়ে গবেষণা করার বৈজ্ঞানিক ক্ষেত্র। ১৯৬৩ সালে এমিলে সুকারকান্ডল ও লিনুস কার্ল পাউলিং এই পরিভাষাটি প্রবর্তন করেন। এর অনেক পরে ডিএনএ অনুক্রম নির্ণয় করার কাজ শুরু হয়। তারা অতীত জীবদের সাথে সঙ্গতিবিশিষ্ট পলিপেপ্টাইড অনুক্রমের সম্ভাব্য পুনর্নির্মাণের ব্যাপারটিকে নির্দেশ করতে এই পরিভাষাটি ব্যবহার করেছিলেন।  জীববিজ্ঞানী অ্যালান উইলসনের নেতৃত্বে একটি বিজ্ঞানীর দল ১৯৮৪ সালে প্রথমবারের মতো একটি প্রাচীন ডিএনএ অনুক্রম প্রকাশ করেন, যেটি একটি বিলুপ্ত কুয়াগার জাদুঘর নিদর্শন থেকে পৃথক করা হয়।  জীবাশ্ম বংশাণুবিজ্ঞানীরা প্রকৃত জীবদের পুনর্সৃজন করেন না। বরং তারা প্রাচীন ডিএনএ অনুক্রমগুলির খণ্ডগুলিকে বিভিন্ন বিশ্লেষণী পদ্ধতি ব্যবহার করে জোড়া লাগান। জীবাশ্মগুলি হল "বিলুপ্ত প্রজাতি ও বিবর্তনীয় ঘটনাবলীর একমাত্র প্রত্যক্ষ সাক্ষী"। তাই ঐসব জীবাশ্মের মধ্যে ডিএনএ খুঁজে বের করার মাধ্যমে ঐসব প্রজাতি সম্পর্কে বিপুল পরিমাণ তথ্য উন্মোচন করা সম্ভব, এমনকি তাদের পূর্ণাঙ্গ শারীরতত্ত্ব ও শারীরস্থান সম্পর্কেও ধারণা পাওয়া সম্ভব।  ২০২১ সালের ফেব্রুয়ারি মাসে এ পর্যন্ত প্রাপ্ত সবচেয়ে প্রাচীন ডিএনএ অনুক্রম আবিষ্কারের ঘটনাটির প্রতিবেদন প্রকাশ পায়। এটি ছিল আজ থেকে প্রায় ১০ লক্ষ বছর আগে বরফে জমাট বেঁধে যাওয়া একটি সাইবেরীয় ম্যামথ নামক জীবের দাঁত।   আরও দেখুন   পূর্বপুরষ পুনর্নির্মাণ   পূর্বপুরুষ অনুক্রম পুনর্নির্মাণ   প্রাচীন ডিএনএ   প্রাচীন রোগজীবাণুর বংশাণুসমগ্রবিজ্ঞান   প্রত্নবংশাণুবিজ্ঞান   আণবিক ঘড়ি   জীবাশ্ম-প্রাণরসায়ন   জীবাশ্ম-ভাইরাসবিজ্ঞান    তথ্যসূত্র   বিষয়শ্রেণী:জীবাশ্ম বংশাণুবিজ্ঞান
খোরাসান দ্বারা নিম্নোক্ত নিবন্ধগুলো নির্দেশ করা যায়:   বৃহত্তর খোরাসান, আধুনিক ইরান, তুর্কমেনিস্তান পাকিস্তান ও আফগানিস্তানের মধ্যকার একটি ঐতিহাসিক অঞ্চল। পূর্বে এর নাম ছিল পারথিয়া। সাসানীয় সাম্রাজ্যের সময় এর নাম বদলে খোরাসান রাখা হয়।  খোরাসান প্রদেশ, ২০০৪ সালের পূর্বের একটি ইরানি প্রদেশ, এরপর একে দুইভাগ করা হয়: দক্ষিণ খোরাসান প্রদেশ উত্তর খোরাসান প্রদেশ রাজাভি খোরাসান প্রদেশ  খোরাসান, কুর্দিস্তান, ইরানের কুর্দিস্তান প্রদেশের একটি গ্রাম  খোরাসান, ইরানের সাইন কালিহের অপর নাম  খোরাসান গম, এক প্রকারের গম
থাম্ব|'ব্রোগ-মি-শাক্য-য়ে-শেস 'ব্রোগ-মি-শাক্য-য়ে-শেস () (৯৯২-১০৭২) একজন তিব্বতী বৌদ্ধ পণ্ডিত ও অনুবাদক ছিলেন।   শিক্ষা   ব্রোগ-মি-শাক্য-য়ে-শেস ভারত ও নেপাল যাত্রা করে সংস্কৃত, তন্ত্র ও জ্যোতিষবিদ্যা সম্বন্ধে জ্ঞান লাভ করেন। এছাড়া তিনি নেপাল ও তিব্বতে গয়াধর, প্রজ্ঞেন্দ্ররুচি বা বীরবজ্র, প্রজ্ঞাগুপ্ত, চন্দ্রমালা, রত্নবজ্র, রত্নশ্রীমিত্র প্রভৃতি বৌদ্ধ পণ্ডিতদের সাথে প্রায় সত্তরটি তন্ত্র সম্বন্ধীয় গ্রন্থের অনুবাদ করেন। গয়াধর ও প্রজ্ঞেন্দ্ররুচির নিকট হতে তিনি মার্গফল তত্ত্ব, হেবজ্রতন্ত্র, বজ্রপঞ্জর ও সম্পুত সম্বন্ধে শিক্ষা লাভ করেন।    পরবর্তী জীবন   তিব্বতে তিনি মু-গু-লুং নামক গুহায় তার সঙ্গিনী ল্হা-ল্চাম-গ্চিগের () সাথে বসবাস করতেন। এই সময় তিনি মার-পা-ছোস-ক্যি-ব্লো-গ্রোসকে শিক্ষাদান করেন।  তিনি মার্গফল তত্ত্ব সে-স্তোন-কুন-রিগ () নামক এক মেষপালক এবং 'খোন-দ্কোন-ম্ছোগ-র্গ্যাল-পোকে () দান করেন।    তথ্যসূত্র    আরো পড়ুন    Snellgrove, David. 1959. The Hevajra Tantra, vol 1 and 2. London: Oxford University Press, (London Oriental Series 6).  Stearns, Cyrus. 2001. Luminous Lives: The Story of the Early Masters of the Lam ‘bras Tradition in Tibet. Boston: Wisdom Publications, Inc, pp. 85-101, ff.  van der Kujip, Leonard W. J. 1994. “Apropos of Some Recently Recovered Texts Belonging to the Lam ’bras Teachings of the Sa skya pa and Ko brag pa : [Tibetan texts in the China Nationalities Library of the Cultural Palace of Nationalities, Beijing.” Journal of the International Association of Buddhist Studies, 17, no. 2: 175-201.  Cyrus Stearns, Luminous Lives: The Story of the Early Masters of the Lam 'bras Tradition in Tibet, Wisdom Publications, 2000  Ronald M. Davison Tibetan Renaissance: Tantric Buddhism In The Rebirth Of Tibetan Culture, Columbia University Press (26 aug 2005) () ()  George N. Roerich (trad.), Gos Lo-tsa-ba Gzon-nu-dpal (aut.), The Blue Annals, Motilal Banarsidass Pub; Édition : 2 (june 1988) () ()  বিষয়শ্রেণী:তিব্বতী অনুবাদক বিষয়শ্রেণী:১০৭২-এ মৃত্যু বিষয়শ্রেণী:৯৯২-এ জন্ম বিষয়শ্রেণী:তিব্বতী বৌদ্ধধর্ম
: displays an external link to a web page for person or group at the Metacritic website. It is intended for use in the external links section of an article.   For a film, use   For a television series or made-for-TV movie, use   For a music album, use   For a video game, use    ব্যবহার  Unnamed parameters:  {{ | ID }}  {{ | ID | TITLE }}  Named parameters:  {{ | id= ID }}  {{ | id= ID | name= NAME }}  Using Wikidata property :  {{}}  {{ | name= NAME }}   Examples    Unnamed parameters  URL:  https://www.metacritic.com/person/  Usage:  * {{ | julia-louis-dreyfus | Julia Louis-Dreyfus }}  Output:     নামকরণ পরামিতি  ইউআরএল:  https://www.metacritic.com/person/  ব্যবহার:  * {{ | id= the-beatles | name= দ্য বিটল্‌স }}  ফলাফল:     No ID in template or Wikidata  Usage:  {{}}  Output:    TemplateData
আব্দুল হামিদ খান সোয়াতি (১৯১৭ - ৬ এপ্রিল ২০০৮) (উর্দু: عبد الحمید خان سواتی) ছিলেন একজন পাকিস্তানি ইসলামি পণ্ডিত, লেখক, ইমাম, প্রভাষক এবং জামিয়া নুসরাতুল উলুম গুজরানওয়ালার প্রতিষ্ঠাতা। তিনি ছিলেন মুহাম্মদ সরফরাজ খান সফদারের ছোট ভাই এবং জাহিদুর রাশদির চাচা।   প্রাথমিক জীবন এবং শিক্ষা  আব্দুল হামিদ খান সোয়াতি ১৯১৭ সালে মনসেহরা জেলার শিনকিয়ারি থেকে কয়েক মাইল দূরে কুরমাং বালা পাহাড়ের চূড়ায় চিরান ঢাকিতে নূর আহমদ খানের পরিবারে জন্মগ্রহণ করেন। শৈশবে তার মা মারা যান। কিছু দিন পরে তার বাবাও মারা যান এবং তিনি তার ভাই মুহাম্মদ সরফরাজ খান সফদারের সাথে বুফা, মালিকপুর, খাখো, লাহোর, ওয়াডালা সিন্ধওয়ান, জাহানিয়ান মান্ডি, গুজরানওয়ালা এবং অন্যান্য জায়গার বিভিন্ন মাদ্রাসাতে একসাথে পড়াশোনা চালিয়ে যান এবং তারপরে ১৯৪১ সালে দারুল উলুম দেওবন্দে পৌঁছান। সেখানে তারা হুসাইন আহমদ মাদানি এবং অন্যান্য বিখ্যাত পণ্ডিতদের কাছ থেকে শিক্ষালাভ করেন। সোয়াতি সরকারী নিজামিয়া টিব্বি কলেজ এবং দারুল মুবাল্লিগিন লখনউতে আব্দুল শাকুর লখনভির অধীনে পড়াশোনা করেছিলেন।    কর্মজীবন  স্নাতক শেষ করে গুজরানওয়ালায় ফিরে আসার পর তিনি কিছু সময়ের জন্য খায়ালি এবং কৃষ্ণ নগর (ফয়সালাবাদ পাড়া) এর কিছু মসজিদে ধর্মীয় সেবা করেন এবং চক নিয়ানে একটি ক্লিনিক শুরু করেন।১৯৫২ সালে তার শিক্ষক মুফতি আব্দুল ওয়াহিদ এবং অন্যান্য পণ্ডিতদের পরামর্শে, তিনি একটি ধর্মীয় মাদ্রাসা নুসরাতুল উলুম এবং একটি মসজিদ জামিয়া মসজিদ নূর নির্মাণ শুরু করেন। এবং ছিল আহমদ আলী লাহোরি, আবদুল্লাহ দরখাস্তি এবং মুফতি আবদুল ওয়াহিদ এবং তার ভাই মুহাম্মদ সরফরাজ খান সফদার তাকে এই কাজে সাহায্য করেছিল।    রচনাবলী  সোয়াতি বেশ কয়েকটি বই লিখেছেন, যেমন;   মালিমুল ইরফান ফি দারুসুল কুরআন   খুতবাতে সোয়াতি https://www.worldcat.org/title/khutbat-i-svati/oclc/783516316  মাকালাতে সোয়াতি https://www.worldcat.org/title/maqalat-i-svati/oclc/789139676  আউনুল খাবির    মৃত্যু এবং উত্তরাধিকার  ৫ এপ্রিল ২০০৮ সালে দীর্ঘ অসুস্থতার পর সোয়াতি মারা যান এবং কালান গুজরানওয়ালা কবরস্থানে সমাহিত হন। তিনি তিন পুত্র রেখে গেছেন, তার উত্তরসূরী মাওলানা হাজী মুহাম্মদ ফাইয়াজ খান সোয়াতি, মাওলানা মুহাম্মদ রিয়াজ খান সোয়াতি এবং মাওলানা মুহাম্মদ আরবাজ খান সোয়াতি।    তথ্যসূত্র   বিষয়শ্রেণী:মুসলিম ধর্ম প্রচারক বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:মনসেহরা জেলার ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:২০০৮-এ মৃত্যু বিষয়শ্রেণী:১৯১৭-এ জন্ম
চাওফা চ্যু-পিম্‌-ফা  ১৪৯৩ সাল থেকে ১৪৯৭ সাল পর্যন্ত আহোম রাজ্য শাসন করা স্বর্গদেউ ছিলেন। পিতা চুহেনফার হত্যাকারীর প্রতিশোধ নিতে তিনি উচ্চ এবং নিম্ন বর্গর লোকের উপরে সন্ত্রাসের সৃষ্টি করেছিলেন। সাধারণ ভুলের জন্য তিনি নিজের একজন গর্ভবতী পত্নীকে নাগা পাহাড়ে নির্বাসন দিয়েছিলেন। রাণী কন্‌সেং নামের পুত্র সন্তানের জন্ম দেন। যিনি পরে আহোম রাজ্যের প্রথম বরপাত্রগোহাঁই হিসাবে বিচক্ষণতার পরিচয় দিয়েছিলেন।  সিংহারোহণ চুপিম্‌ফা রাজা চুহেনফার জ্যেষ্ঠ পুত্র ছিলেন। ১৪৯৩ সালে পিতার মৃত্যুর পরে চুপিম্‌ফা স্বর্গদেউ হিসাবে শিঙরি ঘরে ওঠেন।  রাজত্বকাল চুহেনফার হত্যাকারীর শাস্তি শাসনভার নিয়েই চুপিম্‌ফা পিতা চুহেনফার হত্যাকারীকে বিচারে মানুষ লাগান। লন্তরুবন এবং তাঁর দুজন পুত্র টাওফ্রং এবং খুন্তাওকে ধরে মৃত্যুদণ্ড দেওয়া হয়। অন্য ষড়যন্ত্রকারীদেরও শাস্তি দেওয়া হয়। খুংলুং বুঢ়াগোহাঁইকে চুহেনফার হত্যায় সন্দেহ করা হয়েছিল। রাজার শাস্তিতে ভয়ে বুঢ়াগোহাঁই পালিয়ে যান। চুপিম্‌ফা সাথে সাথে লুংলুং খাম্‌পেঙকে নতুন বুঢ়াগোহাঁই করেন। পরে খুংলুং বুঢ়াগোহাঁই ধরা পরেন যদিও অন্য প্রধানদের অনুরোধে তিনি মৃত্যুদণ্ড থেকে ছাড়া পান। তাঁর সম্পত্তি বাজেয়াপ্ত করে তাঁকে গাঁওয়ের ঘরে নির্বাসন দেওয়া হয়।  রাণীর নির্বাসন এবং কন্‌সেঙের জন্ম চুহেনফার সময় থেকে নাগারা আহোম রাজ্যের সাথে মিত্রতা বজায় রেখেছিল। প্রতি বছরে তাঁরা আহোম রাজধানীতে এসে উপঢৌকন দিয়েছিলেন। একজন নাগা দলপতি চুপিম্‌ফার একজন পত্নীর দেখা পেয়ে রাজার সম্মুখে তাঁর সৌন্দর্যের প্রশংসা করেন। রাজা খঙতে নাগাজনের গাঁওতে পত্নীকে নির্বাসন দেন। রাণী সেই সময় গর্ভবতী ছিলেন এবং কিছু দিন পরে এটি পুত্র সন্তানের জন্ম দেন। ছেলেটিকে চেংলুং নাম দেওয়া হয়েছিল কিন্তু পরে তিনি কন্‌ছেং নামে পরিচিত হন। চুপিম্‌ফার উত্তরসূরী চুহুন্মুঙ কন্‌ছেঙের কথা জানতে পেরে তাঁকে আনিয়ে বুঢ়াগোহাঁই এবং বরগোঁহাই সমপর্যায়ের বরপাত্রগোহাঁই পদ সৃষ্টি করে নিয়োগ করেন। কন্‌ছেং বরপাত্রগোহাঁ চুহুন্মুঙের জন্য কয়েকটি যুদ্ধে অংশ নেন এবং তাঁর নেতৃত্বে আহোম সেনা পূর্ণ কামরূপ রাজ্যের পশ্চিম সীমা করতোয়া পর্যন্ত যান।  মৃত্যু সংক্ষিপ্ত রাজত্বকালে চুপিম্‌ফা তাঁর পিতার হত্যার প্রতিশোধের জন্য বহু লোককে পরিবারের সাথে শাস্তি এবং মৃত্যুদণ্ড দেন। প্রধানরা এই কাজে সন্ত্রস্ত হয়ে পড়েছিলেন। এমন অভিযান চলাকালীন হঠাত ১৪৯৭ সালে রাজার মৃত্যু হয়। মৃত্যুর কারণ হিসাবে অনেক বুরঞ্জী প্রাকৃতিক এবং অনেকে হত্যা বলে মনে করে। অসমীয়া ইতিহাসবিদ এবং লেখক গুণাভিরাম বরুয়ার মতে চুহেনফার মৃত্যু জনতার মধ্যে উত্তেজনা এবং ভয়ের সৃষ্টি করেছিলেন। সেইজন্য প্রধানরা চুপিম্‌ফাকে হত্যা করে প্রকৃত কথা লুকিয়ে রাখেন এবং রাজার মৃত্যু প্রাকৃতিকভাবে হওয়া বলে প্রচার করেন। চুপিম্‌ফার পরে তাঁর পুত্র চুহুন্মুং রাজ্যপাট পান।  টীকা  তথ্যসূত্র         বিষয়শ্রেণী:আহোম রাজবংশ বিষয়শ্রেণী:আহোম রাজা বিষয়শ্রেণী:আহোম রাজ্য বিষয়শ্রেণী:১৫শ শতাব্দীতে জন্ম বিষয়শ্রেণী:১৪৯০-এর দশকে মৃত্যু
তেলুগুঅফিসিয়াল ইউনিকোড কনসোর্টিয়াম কোড চার্ট (পিডিএফ)    0  1  2  3  4  5  6  7  8  9  A  B  C  D  E  F U+0C0x ఀ ఁ ం ః ఄ అ ఆ ఇ ఈ ఉ ఊ ఋ ఌ   ఎ ఏ U+0C1x ఐ   ఒ ఓ ఔ క ఖ గ ఘ ఙ చ ఛ జ ఝ ఞ ట U+0C2x ఠ డ ఢ ణ త థ ద ధ న   ప ఫ బ భ మ య U+0C3x ర ఱ ల ళ ఴ వ శ ష స హ       ఽ ా ి U+0C4x ీ ు ూ ృ ౄ   ె ే ై   ొ ో ౌ ్     U+0C5x           ౕ ౖ   ౘ ౙ ౚ           U+0C6x ౠ ౡ ౢ ౣ     ౦ ౧ ౨ ౩ ౪ ౫ ౬ ౭ ౮ ౯ U+0C7x               ౷ ౸ ౹ ౺ ౻ ౼ ౽ ౾ ౿ টীকা ১.ইউনিকোড সংস্করণ ১৩.০ অনুসারে ২.ধূসর এলাকা অনির্ধারিত জায়গা ইঙ্গিত করে।বিষয়শ্রেণী:ইউনিকোড চার্ট